37. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 553 της 4/31 Ιουλ. 1979 (ΦΕΚ Α΄ 174) Περί μέτρων περιορισμού κατ’ αριθμόν των αλιευόντων σκαφών δια τράτας. Άρθρον μόνον.-Απαγορεύεται, από της δημοσιεύσεως του παρόντος, η έκδοσις καθ’ άπασαν την Επικράτειαν νέων αδειών αλιείας δια σκάφη τα οποία πρόκειται να αλιεύουν καθ’ όλον το έτος ή εποχιακώς δια του, περί ου το άρθρ. 2 του Β.Δ. 817/1966 «περί κανονισμού της δια τρατών αλιείας», αλιευτικού εργαλείου «Τράτα». Το Π.Δ. 669/21 Ιουλ.-2 Αυγ. 1980 (ΦΕΚ Α΄ 174) όρισε ότι:«1.Κατ’ εξαίρεσιν της εν άρθρω μόνον του Π.Δ. 553/79 απαγορεύσεως, επιτρέπεται η χορήγησις αδειών αλιείας δια του αλιευτικού εργαλείου «Τράτα» εις τας κατωτέρω περιπτώσεις: α)Δια νέα σκάφη, τα οποία αποδεδειγμένως παρηγγέλθησαν προ της 31.7.79, εις αντικατάστασιν παλαιών σκαφών, εφωδιασμένων με επαγγελματικήν άδειαν αλιείας με «Τράτα», και β)Δια νέα σκάφη τα οποία αγοράζονται εις αντικατάστασιν σκαφών εφωδιασμένων με επαγγελματικήν άδειαν αλιείας με «Τράτα» και τα οποία κατεστράφησαν λόγω θαλασσοταραχής, ή άλλης αιτίας άνευ υπαιτιότητος του πλοιοκτήτου, μέχρι της 31.12.79. 2.Απαραίτητος προϋπόθεσις δια την χορήγησιν της εν παρ. 1 του παρόντος, περ. α΄ αδείας είναι η ακύρωσις των αδειών αλιείας δια του εργαλείου «Τράτα», με την οποίαν ήσαν εφωδιασμένα τα αντικαθιστώμενα αλιευτικά σκάφη. 3.Αι κατά την παρ. 1 περ. α΄ και β΄ άδειαι χορηγούνται κατόπιν αιτήσεως του κυρίου του αντικαθισταμένου σκάφους, υποβαλλομένης εις το Υπουργείον Γεωργίας, Δ/νσιν Αλιείας μέχρι 31.12.1980». 